Na osnovu člana 32. stav 20. Zakona o lokalnoj samoupravi („Službeni glasnik RS“, br. 129/07, 83/2014 - dr. zakon i 74/2018), člana 27.10 Zakona o javnoj svojini („Službeni glasnik RS“, br. 72/2011, 88/2013, 105/2014, 104/2016 - dr. zakon i 108/2016), člana 3. Uredbe o uslovima pribavljanja i otuđenja nepokretnosti neposrednom pogodbom, davanja u zakup stvari u javnoj svojini i postupcima javnog nadmetanja i prikupljanja pismenih ponuda („Službeni glasnik RS“, br. 16/2018), člana 42. stav 1. tačka 20. Statuta grada Novog Pazara („Službeni list grada Novog Pazara“, broj 8/17) i Zaključka gradskog veća br. 06-126/19 od 9. maja 2019. godine, Skupština grada Novog Pazara, na sednici održanoj 8. jula 2019. godine, donosi

**ODLUKU**

**O PRIBAVLJANJU NEPOKRETNOSTI**

**ZA POTREBE IZGRADNJE GRADSKOG GROBLJA**

**Član 1.**

I. Ovom odlukom u skladu sa Zakonom, vrši se pribavljanje nepokretnosti označenih kao :

* K.p. br. 1942/1 ukupne površine 26.461m2, upisane u Listu Nepokretnosti br. 119 KO Izbice;
* K.p. br. 1942/2, ukupne površine 21.635m2, upisane u Listu Nepokretnosti br. 119 KO Izbice;
* K.p. br. 2227, ukupne površine 2.663m2, upisane u Listu Nepokretnosti br. 119 KO Izbice;
* K.p. br. 2229/1, ukupne površine 20.389m2, upisane u Listu Nepokretnosti br. 119 KO Izbice;
* K.p. br. 2247, ukupne površine 872m2, upisane u Listu Nepokretnosti br. 119 KO Izbice;
* K.p. br. 2231/1, ukupne površine 5.949m2, upisane u Listu Nepokretnosti br. 1001 KO Izbice;
* K.p. br. 2231/4, u površini od 3.307 m2 upisana u Listu Nepokretnosti br.1001 KO Izbice;
* K.p. br. 2228/1, u površini od 20.183 m2, upisana u Listu Nepokretnosti br. 646 KO Izbice.

II. Pribavljanje nepokretnosti iz stava I. ovog člana vrši se za potrebe izgradnje novog Gradskog groblja .

 **Član 2**.

Grad Novi Pazar izvršiće pribavljanje neposrednom pogodbom - kupovinom od suvlasnika na nepokretnostima bliže opisanim u članu 1. Ove odluke, odnosno od njihovih pravnih sledbenika ukoliko dođe do promene u listu nepokretnosti .

 **Član 3.**

Nepokretnost iz člana 1. Ove odluke pribavlja se po tržišnim uslovima po ceni koja bude određena od strane Poreske uprave ili drugog nadležnog organa.

 **Član 4.**

Bliža prava i obaveze u vezi sa pribavljanjem nepokretnosti regulisaće se ugovorom o pribavljanju nepokretnosti, koji u ime grada Novog Pazara zaključuje gradonačelnik .

 **Član 5.**

Pribavljanje nepokretnosti vrši se na osnovu Zakona o javnoj svojini.

 **Član 6.**

Ova odluka stupa na snagu osmog dana od dana objavljivanja u „Službenom listu grada Novog Pazara“.

**SKUPŠTINA GRADA NOVOG PAZARA**

Broj: 464-26/19

U Novom Pazaru, 8. jula 2019. godine

 PREDSEDNICA

 Ifeta Radončić dipl. ekon.